**Hei Suodenniemi- Seuran jäsen!**

**KIITOS**, että jäsenyydelläsi olet ollut mukana tukemassa Suodenniemi -Seuran toimintaa!

Jatkamme toimintaamme paljolti edellisvuosien tapaan. Uusina retkikohteina ovat nyt Kristiinankaupunki ja Närpiö, joihin tutustumme huhtikuussa sekä Nokian kesäteatteri heinäkuussa.

Kesän toiminta keskittyy paljolti Suodenniemi-viikolle. Tällöin kesäteatterissa esitetään neljänä iltana Muuli- esitystä, on lavatanssijumppaa. Kiikan torvisoittokunnan konserttia, vanhojen rajapyykkien etsintää metsässä ja terveydenhoitaja Eila Kallion muisteluiltaa. Kotiseutumuseoon on täksi kesäksi koottu näyttely suodenniemeläisestä kirjallisuudesta.

**Suodenniemi- Seuran tapahtumia keväällä/ kesällä 2025**

* **ma 14.4. klo 18.30 Suodenniemi- Seuran kevätkokous paloasemalla.** Kokouksen jälkeen ylipalomies Jari Ranta-aho kertoo kotien paloturvallisuudesta ja esittelee paloasemaa.
* **la 26.4. retki Kristiinankaupunkiin ja Närpiöön.** Lähdemme liikkeelle torilta klo 7.30. Kristiinankaupungissa juomme aamukahvit ja tapaamme oppaamme, joka tulee koko päiväksi mukaamme. Tutustumme Kristiinankaupungin Lebelin kauppiaantalossa entisajan kauppiasperheen elämään ja Carlsro´n museoidussa herraskartanossa näemme monia keräilijän kokoelmia. Lounastamme kasvihuoneravintola Linds Kökìssä. Närpiössä käymme kotiseutuyhdistyksen ylläpitämissä Apteekkimuseossa ja Maalaiskaupassa sekä Stella Polaris – museossa ja näemme vanhat kirkkotallit. Mahdollisesti poikkeamme vielä ennen kotiinlähtöä kauppapuutarhalla ostoksilla (käteismaksu) ja omakustanteisilla kahvilla. Retken hinta 70 euroa, museokortilla 61 euroa. Ilmoittautuminen Aulille 17.4. mennessä puh. 050 360 3298 tai [auli.horelli@kopteri.net](mailto:auli.horelli@kopteri.net).
* alakoululaisten palkitseminen jäätelöllä ja tripillä kylänraitin siivousurakan jälkeen
* **kotiseutumuseo** auki su 1.6. – su 28.7. viikonloppuisin (ei juhannuksena) klo 11-16, museoon vapaa pääsy. Museolla myynnissä paikallisten käsityönharrastajien töitä. Museo-oppaana ”kesänuori” Mikael Kulku. Tänä kesänä museoon on koottu näyttely paikallisesta kirjallisuudesta teemana Kotiseutuna Suodenniemi.
* **su 15.6. klo 15 yhteislauluiltapäivä** museon mäellä. Sirkut ja Jukka Ritanen laulattavat vanhoja koululauluja.
* **Kelarannan kesäteatteri** esittää Eila Minkkisen kirjoittaman näytelmän Muuli.Esityksiä on neljä kertaa: su 29.6. klo 18, ti 1.7. klo 18, to 3.7. klo 18 ja su 6.7. klo 18. Lipun hinta 15 euroa, pullakahvit 3 euroa.
* **ke 2**.**7. klo 18 Polun varrella- ilta Eila Kallion kanssa.** Eilan syntymästä kulunut 90 vuotta. Muistelemme Eilan tyttärien kanssa Eilan elämää, työtä ja harrastuksia. Päivi Pihlajaniemi ja tyttäret lausuvat Eilan kirjoittamia runoja. Kahvitarjoilu.
* **to 3.7. klo 19 Ursula Eerolan lavatanssijumppa** urheilukentällä.
* **pe 4.7. metsäretki kylien rajamaisemissa.** Etsitään Tomi Ahorannan johdolla vanhoja rajamerkkejä ja puhutaan niihin liittyvistä tapahtumista. Kokoontuminen klo 17 torille, josta menemme kimppakyydein tuulivoimaloiden tienristeykseen.
* **su 6.7. klo 10 vanhalla hautausmaalla pidetyn sanajumalanpalveluksen jälkeen Tomi Ahoranta kertoo vanhan hautausmaan vaiheista**
* **su 6.7. klo 16 Kiikan torvisoittokunnan konsertti kirkossa,** konsertin laulusolistina Leevi Mattila. Ohjelma 10 euroa. Konsertti yhdessä kappeliseurakunnan kanssa.
* la 12.7. klo 9-12 seuran torikahvitusvuoro
* **su 13.7. klo 15 kesäteatteriretki Nokian Kesäteatteriin Tapio Rautavaaran elämästä kertovaan Sininen uni- esitykseen.** Ennen teatteria lounastamme Ravintola Pepperissä, vaihtoehtoruokina valittavissa pippuripossu tai vuohenjuustobroileri, teatterissa väliaikakahvi. Retken hinta 61 euroa. Ilmoittautumiset Aulille 30.6. mennessä puh. 050 3603298 tai sähköpostitse [auli.horelli@kopteri.net](mailto:auli.horelli@kopteri.net). Retki yhdessä Lahdenperän kyläyhdistyksen kanssa.

**Suodenniemi- Seuran hallitus**

* Auli Horelli (puheenjohtaja, retkivastaava)
* Bruuno Tuori (varapuheenjohtaja, sihteeri, rahastonhoitaja, lottaperinnevastaava)
* Kirsi- Marja Väissi (jäsensihteeri)
* Saila Ahonen (museovastaava)
* Marjatta Mikkola (museovastaava, Suodenniemi-viikon toimikunnassa))
* Anne Itälinna (retkivastaava, lottaperinnevastaava)
* Harri Hakala (toritoimikunta)
* Sari Suvala (toritoimikunta, seuran kotisivuvastaava)
* Johanna Seppä (Suodenniemi- viikon toimikunta)
* Jari Ranta-aho (markkinatorivastaava)

Seuraathan kotisivujamme [www.suodenniemi-seura.fi](http://www.suodenniemi-seura.fi). Pyrimme pitämään sivut seuran tapahtumista ajan tasalla, samoin keräämme seuran sivuille niin ajankohtaista kuin vanhaa tietoa.

Mikäli osoitteesi tai sähköpostisi muuttuu, niin ilmoitatko uuden osoitteesi jäsensihteerillemme Kirsi- Marja Väissille (vaissi.kirsi-marja@kopteri.net), niin saat jäsenpostia jatkossakin.

Seuran jäsenmaksu on entinen eli 10 euroa. Toivottavasti olet seuramme jäsen myös jatkossa!

**Olet lämpimästi tervetullut Suodenniemi -Seuran järjestämiin tapahtumiin –nähdään kesän tapahtumissa!**